钦定古今图书集成/明伦汇编/闺媛典/第163卷 > 徐元策妻赵氏〈杨氏李氏单氏附〉
## 钦定古今图书集成/明伦汇编/闺媛典/第163卷 > 徐元策妻赵氏〈杨氏李氏单氏附〉

按《宣城县志》：“赵氏，举人徐元策妻。年十八，夫亡，守节
抚孤。重庆补诸生，庆寻夭，赵亦没。同时贡慎三妻杨
氏，夫亡，年二十，遗腹子殇，苦志十馀年死。诸生宗枝
妻李氏，嫁旬日夫疾，刲股疗救。及亡，哀毁数年卒。员
外张干子，京卫百户正妻单氏，年十八，夫亡，无出，本
京师人，随翁姑还宣城，砥节而没。”